cyanic-selkie/wikianc huggingface dataset:
Κρυοπηγή Άρτας
Η Κρυοπηγή είναι ορεινό χωριό του νομού Άρτας. Είναι χτισμένη σε υψόμετρο 1.100 μέτρων στις πλαγιές των Τζουμέρκων. Η Κρυοπηγή ανήκει στον δήμο Αγνάντων και σύμφωνα με την απογραφή του 2001 έχει 78 κατοίκους.
Λαιστρυγόνες
Οι Λαιστρυγόνες είναι μυθικός λαός της Ελληνικής Μυθολογίας. Αναφέρονται για πρώτη φορά στην Οδύσσεια ως κάτοικοι της Τηλεπύλου, παραλιακής πόλης της Τυρρηνικής θάλασσας, που ιδρύθηκε από τον πρώτο βασιλέα τους, τον Λάμο.
Περιγράφονται ως ανθρωποφάγοι και γίγαντες που, υπό τον βασιλέα τους Αντιφάτη, κατέστρεψαν με πέτρες όλα τα πλοία του στόλου του Οδυσσέα, εκτός από ένα (αυτό του ίδιου του Οδυσσέα), που προσορμίστηκαν στον λιμένα τους.
Παραπομπές
Κατηγορία:Οδύσσεια Κατηγορία:Μυθικοί λαοί
Οικονομία διαμοιρασμού
Η οικονομία διαμοιρασμού ή οικονομία του μοιράσματος αναφέρεται σε έναν διεθνή όρο Sharing economy που χρησιμοποιείται ευρέως την τελευταία δεκαετία και εμπεριέχει ένα πλήθος ιδιαίτερων χαρακτηριστικών της οικονομικής αυτής δραστηριότητας. Σύμφωνα με τη γνωμοδότηση της Ευρωπαϊκής Οικονομικής και Κοινωνικής Επιτροπής κατά την 517η σύνοδο ολομέλειας, της 25ης και 26ης ΜαΪου 2016 για την οικονομία του διαμοιρασμού, ο ορισμός που δόθηκε οριοθέτησε το πεδίο και διαχώρισε τις πρακτικές που χρησιμοποιούνται από την οικονομία της αγοράς. Αναφέρεται ως ένα οικονομικό σύστημα που λειτουργεί αποκλειστικά μέσω διαδικτύου χρησιμοποιείται απο ιδιώτες χωρίς ή με αμοιβή και βασίζεται στην κοινή χρήση αγαθών που μπορεί να χρησιμοποιούνται μερικώς. Είναι η διαδικασία κατά την οποία κάποιος μέσα απο μια διαδικτυακή πλατφόρμα μοιράζεται κάτι δικό του με άλλους και δέχεται επίσης κάτι άλλο από κάποιους άλλους για ιδία χρήση.
Ένα αντιπροσωπευτικό κοινό γνώρισμα της οικονομίας του μοιράσματος είναι η από κοινού χρήση υπηρεσιών, ιδεών, προΪόντων μέσω μιας ηλεκτρονικής πλατφόρμας, χωρίς να εκχωρείται η ιδιοκτησία ή η συνιδιοκτησία αυτών των αγαθών στους λήπτες. Συνεργάζονται για να παραγάγουν αξία χρήσης και γνώση και όχι για να αποκτήσουν το αγαθό. Δεν αναφερόμαστε σε επιχείρηση με το πρότυπο επιχειρηματικό μοντέλο επιχειρηματία-καταναλωτή, μιλάμε για ομότιμη παραγωγή(Ρ2Ρ),για ομότιμη πρωτοβουλία. Χωρίς να υπάρχει κεντρικός συντονισμός, οι ομότιμοι δημιουργοί περνούν από έναν κόμβο σε έναν άλλο διαμοιράζοντας τη γνώση και την πληροφορία. Αυτό αρχικά εξελίχθηκε από την κοινότητα του ανοικτού κώδικα και του ελεύθερου λογισμικού Καθοριστική είναι και η ύπαρξη της ηλεκτρονικής πλατφόρμας, ο πόρος της κοινής δεξαμενής που φέρνει σε επικοινωνία μέσω του φυλλομετρητή τα άτομα που διαθέτουν τα προΪόντα τους, με τα άτομα που τα λαμβάνουν. Όπως σημαντικός είναι και ο κοινός στόχος αυτής της δραστηριότητας όπου όλοι οι εμπλεκόμενοι χρησιμοποιούν τα αγαθά και τις υπηρεσίες με τον καλύτερο δυνατό τρόπο.
Μέσα από την οικονομία του μοιράσματος μπορεί να ενισχυθεί η τοπική οικονομία, να δημιουργηθούν θέσεις εργασίας και να ενισχυθεί μια πιο υπεύθυνη και βιώσιμη συνεργατική κατανάλωση. Να δημιουργηθούν αλληλέγγυοι δεσμοί μεταξύ των χρηστών μέσα από το διαμοιρασμό γνώσης και πληροφορίας. Λαμβάνοντας υπόψη τις παραπάνω συναινετικές προσεγγίσεις μπορούμε να διαχωρίσουμε τις δραστηριότητες που πραγματικά ανήκουν στην οικογένεια της οικονομίας του διαμοιρασμού από εκείνες που χρησιμοποιούν τον όρο καταχρηστικά. Είναι αλήθεια ότι το ετερόκλητο των δραστηριοτήτων της, οι εννοιολογικές (μοιράζομαι-αμείβομαι) και πρακτικές αποκλίσεις της καθώς και η έλλειψη ενός ενιαίου νομικού πλαισίου σε όλες τις χώρες της Ε.Ε. έχουν δημιουργήσει μια σύγχυση στο χώρο. Οι συνεχείς αυξανόμενες πρωτοβουλίες της οικονομίας της συνεργατικής κατανάλωσης είναι γεγονός. Από το πιο γνωστό παράδειγμα η πλατφόρμα ΑirBnb και οι CouchSurfing Homeaway, Rentalia στον τομέα των καταλυμάτων, οι εφαρμογές Uber, Blablacar, Lyft στον κλάδο των μεταφορών κ.α.
Κατηγορία:Συνεργασία Κατηγορία:Οικονομικά
Spyware
Με τον όρο αγγλικό όρο spyware ή τον ελληνικό λογισμικό κατασκοπίας, αναφερόμαστε σε ένα είδος κακόβουλου λογισμικού το οποίο φορτώνεται κρυφά (με ύπουλο τρόπο) σε έναν υπολογιστή χωρίς να το ξέρει ο χρήστης και εκτελείται στο παρασκήνιο κάνοντας διάφορα πράγματα πίσω από την πλάτη του χρήστη. Το Spyware κρύβεται ώστε να μην μπορεί το θύμα να τον εντοπίσει εύκολα, συγκεντρώνει στοιχεία σχετικά με το χρήστη (ιστοσελίδες που επισκέπτεται, κωδικούς πρόσβασης, ακόμη και αριθμούς πρόσβασης πιστωτικών καρτών). Επίσης αλλάζει ρυθμίσεις και εκτελεί άλλες κακόβουλες και ενοχλητικές δραστηριότητες.
Τι κάνει το Spyware
Τα πρώτα τρία στοιχεία αλλάζουν τη συμπεριφορά του browser, με τέτοιο τρόπο ώστε ακόμη κ η επανεκκίνηση του συστήματος δεν επαναφέρει τις προηγούμενες τιμές. Η επίθεση αυτή είναι γνωστή ως πειρατεία φυλλομετρητή (browser hijacking).
Βιβλιογραφία
Κατηγορία:Κακόβουλο λογισμικό Κατηγορία:Ασφάλεια υπολογιστών
Ειρήνη Κουμαριανού
Η Ειρήνη Κουμαριανού (1931 - 2013) ήταν Ελληνίδα ηθοποιός.
Βιογραφία
Είχε συμμετάσχει σε ταινίες με την Αλίκη Βουγιουκλάκη, την Τζένη Καρέζη, τη Ρένα Βλαχοπούλου κ.ά. και έχει στο ενεργητικό της 40 ταινίες, μεταξύ των οποίων τις: "Ιστορία μιας ζωής", "Κορίτσια για φίλημα" (1965), "Δάκρυα για την Ηλέκτρα" (1966), "Πολύ αργά για δάκρυα", "Καπετάν φάντης μπαστούνι" (1968), "Η νεράιδα και το παλικάρι" (1969), "Η αρχόντισσα και ο αλήτης", "Κρίμα το μπόι σου" (1970), "Ο κατεργάρης", "Η εφοπλιστίνα" (1971), "Η Μαρία της σιωπής", "Στον αστερισμό της παρθένου" (1973), ενώ κατέγραψε και συμμετοχές στο ραδιοφωνικό "Θέατρο της Δευτέρας".
Στην τηλεόραση είχε εμφανιστεί σε σειρές όπως "Αναστασία" (1994), "Ο Πρίγκηπας" (1996), "Προδοσία" (1996), "Σαν αδελφές" (ΕΤ1 - 1998), "Alma libre" (2001) και "Σ' αγαπώ μ' αγαπάς", ενώ το 2004 είχε ένα μικρό ρόλο στις "Σαββατογεννημένες" του Γιώργου Καπουτζίδη.
Αυτό συνετέλεσε στην επιλογή της τον επόμενο χρόνο (2005) για τη σειρά "Στο Παρά 5" του ίδιου σεναριογράφου, που σημείωσε μεγάλη επιτυχία. Συμπρωταγωνίστησε με τη φίλη της Έφη Παπαθεοδώρου, με την οποία επίσης από κοινού συμμετείχαν στην Ελληνοαμερικανική ταινία "Όπα!".
Από τον Φεβρουάριο του 2007 συμμετείχε στην θεατρική παράσταση "Μάρτυρας κατηγορίας" της Αγκάθα Κρίστι με την Κάτια Δανδουλάκη, τον Δάνη Κατρανίδη, τον Κώστα Σπυρόπουλο, τον Απόστολο Τσακπίνη, τον Δημήτρη Λιτσικάκη κ.ά.
Θάνατος
Πέθανε στις 25 Ιανουαρίου 2013 σε ηλικία 82 ετών. Τις τελευταίες μέρες νοσηλευόταν στον Ευαγγελισμό με καρδιακά προβλήματα. Σε συνεδρίαση του δημοτικού συμβουλίου Γαλατσίου τον Νοέμβριο του 2016, δόθηκε το όνομά της σε πλατεία στη συμβολή των οδών Μαραθώνος και Κουρτίου (πλατεία Ειρήνης Κουμαριανού).
Θεατρικές Παραστάσεις
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί ραδιοφώνου
Στίβος στους Θερινούς Ολυμπιακούς Αγώνες 2016 – Άλμα επί κοντώ γυναικών
Το άλμα επί κοντώ γυναικών στους Θερινούς Ολυμπιακούς Αγώνες 2016 στο Ρίο ντε Τζανέιρο, Βραζιλία πραγματοποιήθηκε μεταξύ 16 και 19 Αυγούστου. Στον τελικό η Κατερίνα Στεφανίδη κατέκτησε το χρυσό ολυμπιακό μετάλλιο με άλμα στα 4,85 μ.
Ο τελικός
Ο τελικός πραγματοποιήθηκε στις 19 Αυγούστου.
Κατερίνα Στεφανίδη και Σάντι Μόρις είχαν το ίδιο καλύτερο άλμα στα 4,85 μ, μάλιστα και οι δύο με τη δεύτερη προσπάθεια. Ωστόσο, η Ελληνίδα επικοντίστρια υπερτερούσε λόγω της καλύτερης προσπάθειας που είχε περάσει τα αμέσως προηγούμενα ύψη και συγκεκριμένα το 4,70 που το είχε περάσει με τη πρώτη, ενώ η Αμερικανίδα με τη δεύτερη. Έτσι, η Κατερίνα Στεφανίδη έγινε χρυσή Ολυμπιονίκης, η Σάντι Μόρις αργυρή Ολυμπιονίκης και η Ελίζα ΜακΚάρτνεϊ χάλκινη Ολυμπιονίκης.
Παραπομπές
Κατηγορία:Άλμα επί κοντώ Κατηγορία:Θερινοί Ολυμπιακοί Αγώνες 2016
Αγκινάρα
thumb|250px|right|Φυτά αγκινάρας Η αγκινάρα (Cynara cardunculus, Κυνάρα η καρδονίσκη ή αλλιώς Κυνάρα η κάκτος) είναι πολυετές λαχανικό της οικογένειας των Αστεροειδών (Asteraceae), Αναπτύσσεται σε σχήμα θάμνου, ύψους περίπου 1,5 μ. Είναι φυτό ιθαγενές της Αφρικής, καλλιεργείται, όμως, σε πολλά μέρη του σύγχρονου κόσμου σε θέσεις προφυλαγμένες από το δυνατό ψύχος και εδάφη χωρίς πολλή υγρασία.
Χαρακτηριστικά
Η ρίζα της αγκινάρας είναι πασσαλώδης και προχωρεί βαθιά στο έδαφος.
Τα φύλλα της είναι μεγάλα με βαθιές σχισμές, χρώμα γκριζωπό στο κάτω μέρος και το στέλεχός της είναι μακρύ με διακλαδώσεις.
Πολλαπλασιάζεται με παραφυάδες κατά την άνοιξη ή το φθινόπωρο ενώ ο βλαστός της ξεραίνεται το καλοκαίρι.
Κατανάλωση
Από το φυτό χρησιμοποιείται στη μαγειρική το άνθος, που έχει σχήμα σφαιρικό, λίγο μακρύ και σαρκώδες. Μαγειρεύεται αφού καθαριστεί από τα πέταλα και το χνούδι, ενώ στην Κρήτη τρώγεται και ωμή με λεμόνι, πολύ νόστιμη και "ειδικός" μεζές για τσικουδιά.
Τα εξωτερικά πέταλα του άνθους καταλήγουν σε αγκαθωτή άκρη και είναι σκληρά, μπορούν δε να χρησιμοποιηθούν και για τροφή των ζώων.
Η αγκινάρα είναι πλούσια σε βιταμίνες Α, Β1, Β2, νιασίνη και C.
Καλλιέργεια
Στην Ελλάδα καλλιεργείται στην Αργολίδα,ιδιαίτερα στην περιοχή των Ιρίων και της Κάντιας, στην Κρήτη και στη Μεσσηνία (όπου βρίσκουμε κυρίως την "άγρια" αγκινάρα με μεγάλα αγκάθια στα πέταλα), στη Λακωνία, στην Κέρκυρα, στην Ηλεία και αλλού, ενώ καλλιεργείται σε όλες σχεδόν τις χώρες της Νότιας Ευρώπης, τη Βρετανία και τη Γαλλία.
Γιορτές
Στα Ίρια Αργολίδας κάθε Μάιο μήνα διεξάγεται η γιορτή της αγκινάρας. Τον Μάιο επίσης γίνεται η γιορτή αγκινάρας και στην Τήνο, όπου καλλιεργείται τόσο σε ήμερη όσο και σε άγρια ποικιλία με αγκάθια.
Εξωτερικοί σύνδεσμοι
Κατηγορία:Λαχανικά Κατηγορία:Αστεροειδή Κατηγορία:Χλωρίδα της Αφρικής
Μέλισσα
Είδη
Στο είδος της Μέλισσας της μελιτοφόρου (Apis mellifera), όπως επίσημα λέγεται η μέλισσα, υπάρχουν τρεις βασικές ομάδες, η κάθε μια από τις οποίες έχει και μερικές φυλές. Η πρώτη ομάδα περιλαμβάνει τις μέλισσες της ανατολικής Ασίας με εκπρόσωπο τη μέλισσα την ινδική. Η δεύτερη ομάδα είναι η αφρικανική και η τρίτη ομάδα είναι η ευρωπαϊκή, που περιλαμβάνει πάνω από 10 φυλές. Οι πιο γνωστές διεθνώς είναι η Ιταλική (Ligustica) και η Γιουγκοσλαβική (Carnica), ενώ στην Ελλάδα πιο διαδεδομένη ντόπια φυλή είναι η Cecropia -από τον μυθικό Αθηναίο βασιλιά Κέκροπα- στην κεντρική Ελλάδα, η Adami -από τον Βενεδικτίνο μοναχό Αδελφό Αδάμ- στη νότια-νησιωτική Ελλάδα και η Macedonica -στη Μακεδονία και Θράκη.
Η καθεμιά από τις παραπάνω ομάδες έχει μερικά βασικά διακριτά χαρακτηριστικά. Τα τελευταία χρόνια άρχισε η συστηματική διασταύρωση των μελισσών για να δημιουργηθεί νέος τύπος, που θα έχει μέσο μέγεθος, θα είναι ήσυχη και εργατική και θα πολλαπλασιάζεται σχετικά εύκολα την άνοιξη.
Ιστορία
thumb|right|100px|Η σπηλαιογραφία της Μπικόρπ: συλλογή μελιού πριν από περίπου 15.000 χρόνια. Η μέλισσα ζει στη Γη το λιγότερο 15 εκατομμύρια χρόνια και θεωρείται από τους πιο παλαιούς κατοίκους της Γης, που εξακολουθεί να υπάρχει ακόμη και σήμερα.
Είναι από τα ελάχιστα είδη των εντόμων που ο άνθρωπος προσπάθησε να εκμεταλλευτεί, βλέποντας ότι θα είχε κάποιο οικονομικό όφελος. Η προσπάθεια αυτή του ανθρώπου, να εξημερώσει τη μέλισσα δεν είναι νέα. Υπάρχει μια σπηλαιογραφία στην Μπικόρπ της Ισπανίας, ηλικίας τουλάχιστον 8.000 χρόνων, όπου εικονίζεται ένας άνθρωπος που προσπαθεί να πάρει μέλι από μελίσσι.
Κοινωνική οργάνωση
Οι μέλισσες ανήκουν στην κατηγορία των εντόμων που παρουσιάζουν σαφή ιεράρχηση και ζουν σε μεγάλες οικογένειες, μέσα σε κυψέλες. Σε κάθε οικογένεια υπάρχει μια "βασίλισσα", που έχει σαν μοναδική αποστολή, να εξασφαλίζει τον πολλαπλασιασμό της οικογένειας. Καθημερινά, εναποθέτει περί τα 1500 αυγά, συνεχόμενα, επί δυο έως πέντε έτη.
Τέλος, κάθε οικογένεια αποτελείται από μερικές χιλιάδες θηλυκές μέλισσες, οι οποίες στην πλειοψηφία τους είναι στείρες και λέγονται "εργάτριες". Οι εργάτριες, που αποτελούν και το βασικό πληθυσμό, έχουν πολλές και σύνθετες αποστολές, αρχίζοντας από τη δημιουργία των αποθεμάτων τροφών, τον καθαρισμό της κυψέλης, τη φροντίδα - περιποίηση των προνυμφών, τη φροντίδα της βασίλισσας, το κτίσιμο των κελιών, τη συλλογή τροφής, τη συλλογή γύρης, τροφοί των κηφήνων, μέχρι τη φύλαξη της κυψέλης.
Η θερμοκρασία του γόνου της κυψέλης είναι πολύ σημαντική για την αποικία και ελέγχεται με απόλυτη ακρίβεια. Οι μέλισσες διατηρούν τη θερμοκρασία της κυψέλης μεταξύ 32 °C και βέλτιστα 35 °C, έτσι ώστε ο γόνος να αναπτυχθεί κανονικά. Εάν η θερμοκρασία της κυψέλης είναι πολύ υψηλή ή πολύ χαμηλή, οι μέλισσες κάνουν προσαρμογές. Όταν η θερμοκρασία στη κυψέλη είναι πολύ υψηλή, οι μέλισσες αερίζονται, αερίζοντας τον ζεστό αέρα από τη φωλιά ή χρησιμοποιώντας μηχανισμούς εξαερισμού ψύξης. Όταν η θερμοκρασία είναι πολύ χαμηλή, οι μέλισσες παράγουν μεταβολική θερμότητα, αναθέτοντας και χαλαρώνοντας τους πτητικούς τους μύες.
Η βασίλισσα, ο κηφήνας και η εργάτρια ξεχωρίζουν με την πρώτη ματιά μεταξύ τους. Η εργάτρια είναι πιο μικρή και από τον κηφήνα και από τη βασίλισσα, και πιο αδύνατη. Η βασίλισσα έχει μεγαλύτερο μήκος, ενώ ο κηφήνας είναι κοντός, χοντρός και πιο σκούρος. Ο κηφήνας δεν έχει κεντρί, σε αντίθεση με τις εργάτριες και τη βασίλισσα που έχουν. Οι βασίλισσες το χρησιμοποιούν μόνο ενάντια σε άλλες βασίλισσες και αυτό δεν αποκολλάται από το σώμα τους, όπως συμβαίνει με τις εργάτριες. Οι εργάτριες και οι βασίλισσες προέρχονται από γονιμοποιημένα αυγά. Αντίθετα, οι κηφήνες προέρχονται από αυγά μη γονιμοποιημένα. Έτσι, από το ίδιο αβγό είναι δυνατό να δημιουργηθεί βασίλισσα ή εργάτρια. Η διαφοροποίηση είναι αποτέλεσμα μιας ειδικής διατροφής που λαμβάνουν οι βασίλισσες από τη στιγμή που θα βγουν από το αβγό μέχρι που να μεταμορφωθούν σε τέλειο έντομο. Τρέφονται αποκλειστικά και μόνο από έναν πολτό, το λεγόμενο βασιλικό πολτό. Ο βασιλικός πολτός είναι στην πραγματικότητα αδενικό έκκριμα των εργατριών του οποίου η ακριβής σύνθεση, μέχρι σήμερα, δεν έχει προσδιοριστεί. Με το έκκριμα αυτό τρέφονται και οι εργάτριες, αλλά μόνο για ένα διάστημα που δεν ξεπερνά τις 48 ώρες. Στη συνέχεια τρέφονται με μείγμα μελιού, γύρης κλπ. Το μείγμα αυτό περιέχει κάποια ουσία που τελικά προκαλεί εκφυλισμό των γεννητικών οργάνων των εργατριών, τα οποία ατροφούν και δεν αναπτύσσονται, γίνονται ατελή θηλυκά έντομα, δηλαδή εργάτριες μέλισσες. Οι κηφήνες τρέφονται και αυτοί με μείγμα βασικά μελιού και γύρης.
Εργασιακά καθήκοντα μελισσών
μικρογραφία|Μέλισσα που τρυγά. Το καθήκον της βασίλισσας είναι να πραγματοποιήσει τη γαμήλια πτήση της, να γονιμοποιηθεί (ευρισκόμενη εν πτήσει) από περίπου είκοσι κηφήνες, να επιστρέψει στην κυψέλη της και να αρχίσει να γεννά.
Ο κηφήνας τρέφεται από τις εργάτριες και πετά, προσβλέποντας να γονιμοποιήσει μια βασίλισσα στη γαμήλια πτήση της.
Σε γενικές γραμμές, η εργάτρια μέλισσα εκτελεί τις παρακάτω εργασίες (αναλόγως της ηλικίας της):
Αναπαραγωγή
thumb|Μέλισσες. Η βασίλισσα γονιμοποιείται μόνο μια φορά στην αρχή της ζωής της. Τότε εγκαταλείπει τη κυψέλη και πετά στον αέρα συνοδευόμενη από μερικές δεκάδες κηφήνες. Η "γαμήλια τελετή" και το ζευγάρωμα γίνεται πάντα στον αέρα. Στο γαμήλιο αυτό ταξίδι η βασίλισσα δεν συνοδεύεται από τις εργάτριες και είναι ουσιαστικά απροστάτευτη. Ακριβώς το γεγονός αυτό έχει την πιο μεγάλη αξία στη φυσική επιλογή των μελισσών. Αν η βασίλισσα δεν είναι ικανή να αποφύγει τους εχθρούς της, τότε πρέπει να πεθάνει, χωρίς ν' αφήσει απογόνους. Τη θέση της θα πάρει κάποια άλλη, που θα αποδειχτεί πιο γερή και πιο ικανή.
Μετά το ζευγάρωμα η βασίλισσα επιστρέφει στην κυψέλη. Γεννά έως το τέλος της ζωής χωρίς να ζευγαρώσει ποτέ ξανά. Οι φύλακες εργάτριες επιτρέπουν στη βασίλισσα να περάσει μόνο στην περίπτωση που έχει γονιμοποιηθεί, διαφορετικά δεν την αφήνουν μέχρις ότου έχει γονιμοποιηθεί. Μετά τη γαμήλια πτήση της βασίλισσας, οι μέλισσες-φύλακες δεν αφήνουν τους κηφήνες να εισέλθουν στην κυψέλη, καταδικάζοντάς τους έτσι σε θάνατο από ασιτία.
Επικοινωνία
Οι μέλισσες αποτελούν μέχρι σήμερα έναν άγνωστο κόσμο. Ενώ, πρόκειται για τέλεια οργανωμένη κοινωνία, δεν είναι ακόμη γνωστός ο τρόπος λειτουργίας και συνεννόησης. Το ότι οι μέλισσες συνεννοούνται μεταξύ τους είναι πέρα από κάθε αμφιβολία. Το ερώτημα που εξακολουθεί να παραμένει είναι το πώς γίνεται αυτό.
Οι ερευνητές έχουν ανακαλύψει ότι οι μέλισσες επικοινωνούν μεταξύ τους με διάφορα είδη χορών. Υπάρχουν τρία είδη χορών των μελισσών: ο κυκλικός χορός, ο κουνιστός ή μικτός χορός και ο χορός των δονήσεων. Ο Καρλ φον Φρις μελέτησε τις κινήσεις των μελισσών και έλαβε το Νόμπελ Ιατρικής το 1973. Υποστήριξε ότι οι μέλισσες με το χορό τους μπορούν να μεταδώσουν διάφορα μηνύματα στις άλλες μέλισσες σχετικά με την απόσταση της τροφής. Όταν η τροφή βρίσκεται έως 75 μέτρα μακριά από την κυψέλη οι μέλισσες εκτελούν τον κυκλικό χορό. Με τον κυκλικό χορό δίνεται πληροφόρηση στις άλλες μέλισσες για την απόσταση της πηγής της τροφής και για το είδος της τροφής αλλά όχι και για την κατεύθυνση προς την οποία πρέπει να στραφούν οι άλλες μέλισσες για ανεύρεση της τροφής. Όταν όμως η τροφή βρίσκεται σε μεγαλύτερη απόσταση από την κυψέλη οι μέλισσες εκτελούν τον κουνιστό χορό με τον οποίο μεταδίδουν στις άλλες μέλισσες την πληροφορία της απόστασης της τροφής και σε ποια κατεύθυνση υπάρχει η τροφή σε σχέση με τη θέση της κυψέλης.
Στον κουνιστό χορό η κατεύθυνση της ευθείας πορείας περιέχει τις πληροφορίες σχετικά με την κατεύθυνση της πηγής της τροφής, η γωνία μεταξύ της ευθείας διαδρομής και της κατακόρυφης είναι ακριβώς η γωνία, που έχει η κατεύθυνση της πτήσης προς τη θέση του ήλιου. Η απόσταση από την πηγή της τροφής αναμεταδίδεται από το χρόνο, που χρειάζεται, για να διασχίσει η μέλισσα την ευθεία διαδρομή. Ένα δευτερόλεπτο υποδηλώνει την απόσταση περίπου ενός χιλιομέτρου (άρα η ταχύτητα του χορού είναι αντιστρόφως ανάλογη με την πραγματική απόσταση). Οι άλλες μέλισσες λαμβάνουν τις πληροφορίες διατηρώντας στενή επαφή με τη μέλισσα, που χορεύει και ανασυνθέτουν τις κινήσεις της. Λαμβάνουν επίσης πληροφορίες μέσω της όσφρησής τους για το τι βρίσκεται στην πηγή τροφής (είδος τροφής, γύρη, πρόπολη, νερό) καθώς και για τα ιδιαίτερα χαρακτηριστικά της.
Σύμφωνα με δύο ερευνητικές εργασίες αποδείχθηκε ότι τόσο οι μέλισσες της κυψέλης όσο και οι άγριες μέλισσες μαθαίνουν από τις μεγαλύτερες μέλισσες τον τρόπο επικοινωνίας με τα διάφορα είδη χορών. Έτσι, ο τρόπος επικοινωνίας των μελισσών είναι περισσότερο αποτέλεσμα κοινωνικοποίησης των νεαρότερων μελισσών και λιγότερο αποτέλεσμα ενστικτωδών κινήσεων. Οι δύο ερευνητικές ομάδες απέδειξαν ότι οι μέλισσες είναι πολύ κοινωνικά έντομα με υψηλό δείκτη ευφυΐας. Οι μέλισσες μπορούν να παρατηρούν και να μαθαίνουν από τις μεγαλύτερες μέλισσες.
Οι μέλισσες επικοινωνούν μεταξύ τους με την αφή, την όραση, την όσφρηση και την ακοή τους. Οι βασίλισσες εκκρίνουν διάφορες φερομόνες, που επιτελούν διαφορετικές λειτουργίες όπως την αναστολή της ανάπτυξης ωοθηκών στις εργάτριες, την προσέλκυση των κηφήνων για γονιμοποίηση της βασίλισσας και την παραγωγή νέων βασιλισσών. Η ποσότητα της βασιλικής ουσίας εξαρτάται από την ηλικία των βασιλισσών και από το εάν έχουν γονιμοποιηθεί ή όχι. Η μετάδοση των φερομονών, που παράγει η βασίλισσα, στις άλλες μέλισσες γίνεται με την τροφάλλαξη, δηλαδή με την ανταλλαγή της τροφής μεταξύ των μελισσών. Με την τροφάλλαξη οι μέλισσες ανταλλάσσουν μεταξύ τους χημικές ουσίες και οσμές. Οι εργάτριες εκκρίνουν φερομόνες προσανατολισμού, επιθετικότητας και συναγερμού. Οι κηφήνες παράγουν φερομόνες, για να προσελκύσουν και άλλους κηφήνες στις περιοχές ζευγαρώματος.
Προϊόντα
Οι μέλισσες συλλέγουν γύρη και νέκταρ και παράλληλα παράγουν μέλι, βασιλικό πολτό, πρόπολη και κερί, χρήσιμα και θρεπτικά συστατικά τα οποία επίσης χρησιμοποιούνται ως διεγερτικά καθώς και στην παρασκευή καλλυντικών. Το μέλι είναι μια υψηλής θερμιδικής αξίας τροφή, που δε χαλάει ποτέ. Ο βασιλικός πολτός είναι μια υπερτροφή που όμως πρέπει να καταναλώνεται σε μικρές ποσότητες και με προσοχή. Η πρόπολη είναι μέγιστο αντισηπτικό.
Επίσης, πριν από μερικά χρόνια απέκτησε μεγάλη αξία και το δηλητήριο. Τα σημαντικά συστατικά που υπάρχουν στο δηλητήριο της μέλισσας είναι η μελιτίνη, η απαμίνη, η υαλουρονιδάση, η φωσφολιπάση και η ισταμίνη. Η μελιτίνη θεωρείται ότι είναι το κύριο συστατικό του δηλητηρίου της μέλισσας. Το δηλητήριο παράγεται στην κοιλιά των εργατριών μελισσών από ένα μείγμα όξινων και βασικών εκκρίσεων. της μέλισσας το οποίο εκτός από αντιθρομβωτικό και αντιφλεγμονώδες, μεταξύ άλλων χρησιμοποιείται για τη θεραπεία των ρευματικών παθήσεων, της σκλήρυνσης κατά πλάκας, του ρευματικού πυρετού, της υψηλής αρτηριακής πίεσης, της ισχιαλγίας, της ψωρίασης, των αιματωμάτων, διαφόρων δερματικών παθήσεων και των εγκαυμάτων.
Ακόμη, πολύ μεγάλη είναι η προσφορά των μελισσών στην επικονίαση των φυτών, στην οποία συμβάλλουν μεταφέροντας γύρη από λουλούδι σε λουλούδι.
Τέλος, στα πλαίσια καταπολέμησης της πείνας, έχει αρχίσει και η παραγωγή – πώληση γόνου μελισσών προς βρώσιν, μάλιστα, σε πολλούς πολιτισμούς τρώγονται ως λιχουδιά.
Εορτασμός
Οι μέλισσες εορτάζονται κατά την Παγκόσμια Ημέρα της Μέλισσας, στις 20 Μαΐου. Η 20ή Μαΐου, συμπίπτει με τα γενέθλια του Σλοβένου Anton Janša, ο οποίος κατά τον 18ο αιώνα πρωτοστάτησε στις σύγχρονες τεχνικές μελισσοκομίας στην πατρίδα του και εγκωμίαζε τις μέλισσες για την ικανότητά τους να εργάζονται τόσο σκληρά, ενώ χρειάζονται τόσο λίγη φροντίδα.
Δείτε επίσης
• 3
Σημειώσεις
• 2 • 2
Υποσημειώσεις
• 2 • 2
Παραπομπές
• 2
Συλβιίδες
Οι συλβιίδες (επιστημονική-λατινική ονομασία Sylviidae) είναι οικογένεια στρουθιόμορφων ωδικών πτηνών. Περιλαμβάνει σήμερα μόνο δύο γένη, με 34 είδη συνολικά, εκ των οποίων τα περισσότερα ζουν στην Ασία, λιγότερα στην Αφρική και ελάχιστα και στην Ευρώπη.
Ταξινομική και συστηματική
Η ονομασία Sylviidae εισάχθηκε για πρώτη φορά από τον Άγγλο ζωολόγο Γουίλιαμ Έλφορντ Λητς (με τη μορφή Sylviadæ) σε έναν οδηγό του 1820 για τα εκθέματα του Βρετανικού Μουσείου. Η οικογένεια εντάχθηκε σε ένα μεγάλο σύνολο γνωστό ως «ωδικά του Παλαιού Κόσμου» και με τα χρόνια έγινε μια οικογένεια στην οποία οι επιστήμονες έθεταν όποιο είδος δεν ταίριαζε κάπου αλλού, φθάνοντας να περιλαμβάνει πάνω από 70 γένη και 400 είδη. Αλλά οι πρόοδοι της ταξινομικής, ιδίως με τη βοήθεια μοριακών αναλύσεων DNA, οδήγησαν στο να διαχωρισθούν αρκετές νέες οικογένειες μέσα από αυτή την ευρεία ομάδα. Σήμερα υπάρχουν ενδείξεις ότι οι κλασικές «σύλβιες» συγγενεύουν περισσότερο με την οικογένεια τιμαλιίδες παρά με πολλά άλλα ωδικά που ανήκαν κάποτε στις συλβιίδες.
Το 2011 μία φυλογενετική μελέτη που εξέτασε ακολουθίες του μιτοχονδριακού DNA ανεκάλυψε ότι τα είδη στο γένος σύλβια σχημάτιζαν δύο ξεχωριστούς κλάδους. Με βάση αυτά τα αποτελέσματα οι ορνιθολόγοι Έ. Ντίκινσον και Λ. Χριστίδης επέλεξαν, στην 4η έκδοση του Howard and Moore Complete Checklist of the Birds of the World, να χωρίσουν το γένος στα δύο και μετακίνησαν τα περισσότερα είδη σε ένα παλαιό, εγκαταλελειμμένο γένος που «νεκρανέστησαν», το Curruca. Στο γένος σύλβια διατήρησαν τον μαυροσκούφη και το Sylvia borin, και μετέφεραν σε αυτό τη σύλβια την αφρικανική και τη σύλβια του Dohrn. Η διάσπαση αυτή δεν έγινε αποδεκτή τότε από τη Βρετανική Ένωση Ορνιθολόγων με την αιτιολογία ότι «ένας διαχωρισμός σε δύο γένη θα αποσταθεροποιούσε αχρείαστα την ονοματολογία και θα απέφερε μικρά μόνο επαύξηση στο περιεχόμενο φυλογενετικής πληροφορίας». Ωστόσο η γνώμη της δεν επεκράτησε.
Κατάλογος ειδών
Σήμερα η οικογένεια, κατά την ευρύτερα αποδεκτή εκδοχή, περιλαμβάνει τα γένη Sylvia και Curruca, με συνολικά 34 είδη, τα εξής (με την ταξινομική σειρά της Διεθνούς Ενώσεως Ορνιθολόγων:
ΓΕΝΟΣ: Sylvia - Scopoli, 1769
ΓΕΝΟΣ: Curruca - Bechstein, 1802
Περιγραφή
Οι συλβιίδες είναι μικρού έως μεσαίου μεγέθους στρουθιόμορφα πτηνά. Το ράμφος τους είναι γενικώς λεπτό και μυτερό, με σκληρά μικρά στελέχη φτερών στη βάση του. Είναι σχετικώς λεπτόκορμα και με πτέρωμα χωρίς εντυπωσιακό χρωματισμό. Οι πτέρυγες (φτερούγες) έχουν από δέκα κύρια φτερά η καθεμιά, που είναι στρογγυλευμένα και βραχύτερα στα μη αποδημητικά είδη.
Κρανιές Άρτας
Οι Κρανιές είναι ορεινό χωριό του νομού Άρτας. Είναι χτισμένες σε υψόμετρο 1.000 μέτρων στη βόρεια πλαγιά του όρους Αστρί.Οι Κρανιές ανήκουν στον δήμο Ηρακλείας και σύμφωνα με την απογραφή του 2001 έχουν πλέον μόλις 6 κατοίκους.
οι κρανιες ειναι συνοικισμος του δ.δ ρετσιανων του δημου ηρακλειας.
κατηγορία:χωριά του νομού Άρτας Κατηγορία:Δήμος Γεωργίου Καραϊσκάκη
Έμβλημα της Παπούα Νέας Γουινέας
thumb|Το έμβλημα της Παπούα Νέας Γουινέας. To έμβλημα της Παπούα-Νέας Γουινέας καθιερώθηκε το 1971, όπως και η σημαία της χώρας. Αποτελείται από ένα πουλί του παραδείσου, το οποίο ζει στο νησί και είναι αντιπροσωπευτικό της άγριας πανίδας. Το πτηνό αυτό εμφανίζεται στο έμβλημα να βρίσκεται πάνω από ένα παραδοσιακό δόρυ και ένα τύμπανο kundu. Το χρώμα που επικρατεί είναι το καφέ του πτηνού (πράσινο και πορτοκαλί στο στήθος) και το κίτρινο, ενώ τα όπλα έχουν χρώμα γκρι, άσπρο και μαύρο.
Πηγές
Παπουα Κατηγορία:Παπούα Νέα Γουινέα
Σαντίνο Μαρέλα
Ο Άντονι Καρέλι (Anthony Carelli, 14 Μαρτίου 1974) είναι Καναδός πρώην παλαιστής που έχει συμβόλαιο με την εταιρεία WWE. Έχει ασχοληθεί επίσης με τις μεικτές πολεμικές τέχνες και το τζούντο. Περισσότερο γνωστός είναι με το ψευδώνυμο, Σαντίνο Μαρέλα.
Καριέρα
Ξεκίνησε αρχικά στις ακαδημίες του WWE, στο Οχάιο, υπογράφοντας συμβόλαιο στις 11 Αυγούστου του 2006 και έμεινε περίπου ένα χρόνο εκεί, μέχρι τον Ιούλιο του 2007. Κατάφερε στην παρουσία του εκεί, να κατακτήσει δύο φορές τον Τηλεοπτικό τίτλο.
Το ξεκίνημά του στο ρόστερ του WWE έγινε το καλοκαίρι του 2007, όταν βρισκόμενος στο κοινό, κληρώθηκε να αντιμετωπίσει ως απλός θεατής τον Διηπειρωτικό πρωταθλητή Ουμάγκα, και προς έκπληξη νίκησε και κατέκτησε τον τίτλο.
Στην συνέχεια της καριέρας του, πήρε έναν πιο κωμικό ρόλο και αφού απώλεσε σύντομα τον ρόλο του "κακού" που είχε πάρει την χρονιά 2008, έγινε ένας από τους πιο αγαπητούς παλαιστές του κοινού που τον στήριζε σε κάθε εμφάνισή του. Μέχρι και σήμερα, έχει κρατήσει αυτό τον κωμικό ρόλο που τον κάνει ξεχωριστό. Το 2014 ανακοίνωσε την απόσυρση του από τα ρινγκ, λόγω τραυματισμού.
Τελειωτικές κινήσεις
Santino Marella
Boris Alexiev
Παραπομπές
Κατηγορία:Επαγγελματίες Παλαιστές Κατηγορία:Επαγγελματίες Παλαιστές του WWE
Ουτενά
Η Ουτενά (λιθουανικά: Utena ) είναι η δέκατη μεγαλύτερη σε πληθυσμό πόλη της Λιθουανίας. Βρίσκεται στο βόρειοανατολικό τμήμα της χώρας και έχει 33.086 κατοίκους, ενώ το 1991 είχε 35.200. Η πόλη είναι γνωστή με το σημερινό της όνομα από το 1261.
Εξωτερικοί σύνδεσμοι
Κατηγορία:Πόλεις της Λιθουανίας
Καρλ Ρόμπι
Ο Καρλ Ρόμπι (Carl Joseph Robie, III, 12 Μαΐου 1945 - 30 Νοεμβρίου 2011) ήταν Αμερικανός κολυμβητής, ολυμπιονίκης και πρώην κάτοχος παγκοσμίων ρεκόρ.
Στις 19 Αυγούστου του 1961 κατέρριψε στο Λος Άντζελες το παγκόσμιο ρεκόρ στα 200 μ. πεταλούδας, με επίδοση 2'12"6 . Στις 18 Μαρτίου του 1963 κατέρριψε στο Τόκιο για τελευταία φορά το παγκόσμιο ρεκόρ, με επίδοση 2'08"2.
Παραπομπές
Κατηγορία:Αμερικανοί κολυμβητές
Ψηφιδωτό του Ησίοδου στο Τριρ
Περιγραφή
Το ψηφιδωτό παρουσιάζει την προτομή ενός άνδρα και φέρει την ρωμαϊκή επιγραφή ESIODVS. Το κεφάλι είναι στεφανωμένο με την ταινία των ποιητών. Η πλούσια κόμη σχηματίζει μπούκλες κυματιστές και μαζί με το μακρύ, αλλά απλό γένι πλαισιώνει το πρόσωπο. Άσπρες τούφες δηλώνουν το προχωρημένο της ηλικίας του εικονιζόμενου προσώπου.
Το ψηφιδωτό είναι μέρος ενός μεγαλύτερου μωσαϊκού με το όνομα Monnus-Mosaik.
Εξωτερικοί σύνδεσμοι
Κατηγορία:Ψηφιδωτά
Βαράμης Β΄ της Περσίας
Ο Βαράμης Β’ της Περσίας (... - 293) ήταν ο πέμπτος βασιλιάς της Περσίας από την αυτοκρατορία των Σασσανιδών, βασίλευσε μεταξύ 276 και 293 γιος και διάδοχος του βασιλιά των Σασσανιδών της Περσίας Βαράμη Α’. Τα πρώτα χρόνια της βασιλείας του κυβέρνησε πολύ σκληρά και τυραννικά, οι ευγενείς εξεγέρθηκαν συνολικά σε βαθμό που διοργάνωσαν συνωμοσία να τον δολοφονήσουν. Με την επέμβαση των μάγων ο Βαράμης άλλαξε εντυπωσιακά τον χαρακτήρα του, οι ευγενείς γύρισαν με το μέρος του έτσι το υπόλοιπο διάστημα της βασιλείας του κυβέρνησε με σοφία και δικαιοσύνη. Το 282 ο Ρωμαίος αυτοκράτορας Κάρος επιτέθηκε στις Περσικές κτήσεις της Μεσοποταμίας λεηλατώντας την Σελεύκεια και την Κτησιφώντα, ο Βαράμης δεν μπόρεσε να τον αντιμετωπίσει επειδή ήταν απασχολημένος σε πόλεμο εναντίον του αδελφού του Ορμίσδα στο Αφγανιστάν. Ο αιφνίδιος θάνατος από δολοφονία του Κάρου έσωσε τελικά την κατάσταση για μεγαλύτερη επέκταση του πολέμου, ο γιος του Νουμεριανός επέστρεψε στη Ρώμη αφού έκλεισε ειρήνη με τους Πέρσες. Οι εχθροπραξίες με τους Ρωμαίους επαναλήφθηκαν το 286 με την άνοδο του αυτοκράτορα Διοκλητιανού ο οποίος συμμάχησε με τον πρίγκιπα των Αρσακιδών της Αρμενίας Τιριδάτη που είχε επαναστατήσει εναντίον της Περσίας. Ο Τιριδάτης αποκαταστάθηκε το 287 στον θρόνο της Αρμενίας με την βοήθεια του Διοκλητιανού κήρυξε την πλήρη ανεξαρτησία της χώρας του από την Περσία πετυχαίνοντας αλλεπάλληλες συντριπτικές νίκες σε βάρος του Βαράμη. Ο γιος και διάδοχος του Βαράμης Γ' κληρονόμησε ένα βασίλειο στα πρόθυρα της διάλυσης με αποτέλεσμα την γρήγορη ανατροπή του από τον θείο του Βαράμη Β' Ναρσή
Ευρωπαϊκή Κοινότητα Άνθρακα και Χάλυβα
Η Ευρωπαϊκή Κοινότητα Άνθρακα και Χάλυβα ιδρύθηκε το 1951 με τη θέση σε ισχύ της Συνθήκης των Παρισίων και αποτελείτο από το Βέλγιο, τη Δυτική Γερμανία, τη Γαλλία, την Ιταλία, το Λουξεμβούργο και την Ολλανδία. Σκοπός της ήταν να θέσει την παραγωγή και εμπορία του άνθρακα και του χάλυβα, δηλαδή των δύο κύριων πρώτων υλών της πολεμικής βιομηχανίας μέχρι και το Β' Παγκόσμιο Πόλεμο, υπό κοινή διαχείριση των πρώην εμπολέμων κρατών. Η Συνθήκη υπεγράφη στις 18 Απριλίου του 1951 και ετέθη σε ισχύ στις 23 Ιουλίου 1952, ορισμένη να διαρκέσει για πενήντα χρόνια. Έληξε στις 23 Ιουλίου 2002.
Διακήρυξη του Σουμάν
Με τη Διακήρυξη του Γάλλου υπουργού εξωτερικών Ρομπέρ Σουμάν στις 9 Μαΐου 1950, εμπνευσμένη από τον Γάλλο αξιωματούχο και εν συνεχεία πρώτο Πρόεδρο της Ανωτάτης Αρχής της ΕΚΑΧ, Ζαν Μονέ, σηματοδοτήθηκε μία νέα περίοδος στην πορεία της ευρωπαϊκής ενοποίησης που ταυτίζεται με την έναρξη των Ευρωπαϊκών Κοινοτήτων. Το σχέδιο Schuman αφορούσε μία προοδευτική ενοποίηση με πρώτο στάδιο τον οικονομικό τομέα και πρώτο βήμα του σταδίου αυτού την κοινή διαχείριση της γαλλο-γερμανικής παραγωγής άνθρακα και χάλυβα υπό μία Ανώτατη Αρχή, στο πλαίσιο μάλιστα ενός οργανισμού που θα είναι ανοικτός στη συμμετοχή κι άλλων ευρωπαϊκών κρατών. Με αυτό τον τρόπο επιδίωκε να εξασφαλίσει την συλλογική ασφάλεια, το αίτημα της οποίας παραμένει πρωταρχικό ιδιαίτερα μετά από τον μακρόχρονο ανταγωνισμό μεταξύ Γαλλίας και Γερμανίας. Ευθέως δηλώνεται και η δημιουργία μιας Ευρωπαϊκής Ομοσπονδίας με στοιχεία υπερεθνικότητας.
Χαρακτηριστικά: "Η συσπείρωση των ευρωπαϊκών κρατών απαιτεί να εξαλειφθεί η προαιώνια αντίθεση μεταξύ Γαλλίας και Γερμανίας (...). Η από κοινού διαχείριση της παραγωγής άνθρακα και χάλυβα θα εξασφαλίσει άμεσα την εγκατάσταση κοινών βάσεων οικονομικής ανάπτυξης, πρώτου σταδίου της Ευρωπαϊκής Ομοσπονδίας και θα αλλάξει την μοίρα περιοχών, οι οποίες από μακρού προορίζονται για την κατασκευή πολεμικών όπλων, υπήρξαν δε και τα πιο σταθερά θύματα των τελευταίων (...). Η αλληλεγγύη που θα δημιουργηθεί στην παραγωγή θα καταδείξει ότι κάθε πόλεμος μεταξύ Γαλλίας και Γερμανίας καθίσταται όχι μόνον αδιανόητος αλλά και υλικά αδύνατος"
Η πρόταση του Σουμάν είχε απήχηση στις χώρες της Βenelux, την Ιταλία και την Ομοσπονδιακή Δημοκρατία της Γερμανίας, όχι όμως και στην Αγγλία.
Εξωτερικοί σύνδεσμοι
Κατηγορία:Κοινότητες της Ευρωπαϊκής Ένωσης
Μασάουα
Η Μασάουα είναι λιμάνι στην Ερυθρά θάλασσα στα παράλια της Ερυθραίας. Την έχουν διεκδικήσει κατά καιρούς διάφορες χώρες και έχει αποτελέσει αποικία για την Αίγυπτο, την Οθωμανική αυτοκρατορία, την Ιταλία, τη Μεγάλη Βρετανία και την Αιθιοπία για να περιέλθει τελικά στην ανεξάρτητη Ερυθραία το 1991.
Αποτέλεσε πρωτεύουσα της ιταλικής αποικίας της Ερυθραίας μέχρι το 1900, οπότε πρωτεύουσα της αποικίας έγινε η Ασμάρα.
Παραπομπές
Κατηγορία:Πόλεις της Ερυθραίας
Δαφνί Αττικής
Το Δαφνί είναι περιοχή της Δυτικής Αθήνας με ιδιαίτερο φυσικό κάλλος, που διοικητικά υπάγεται στο Δήμο Χαϊδαρίου. Χαρακτηρίζεται από την παρουσία του τοπικού άλσους καθώς και από τη Μονή Δαφνίου, η οποία είναι πολύ πιθανό να έχει χτισθεί πάνω από το αρχαίο Ιερό του Δαφναίου ή Δαφνίου Απόλλωνα, ένα από τα πιο γνωστά αξιοθέατα της Αθήνας. Εντός του άλσους είχε διαμορφωθεί παλαιότερα (1954) ένα τουριστικό περίπτερο με τη σύμπραξη του ΕΟΤ και της Ελληνική Περιηγητικής Λέσχης, στο οποίο λάμβανε χώρα κάθε Σεπτέμβριο και επί σειρά ετών, η Γιορτή του Κρασιού, που καταργήθηκε στις αρχές της δεκαετίας του '90. Η γιορτή κατά την οποία συνδυαζόταν η Λαογραφία με την παράδοση, συγκέντρωνε πλήθος επισκεπτών από όλα τα μέρη της Ελλάδας αλλά και από το εξωτερικό. Στην περιοχή του Δαφνίου στεγάζονται οι εγκαταστάσεις του Ψυχιατρικού Νοσοκομείου Αττικής, Γεώργιος σταθόπουλος, που ιδρύθηκε στα 1925
Παραπομπές
Κατηγορία:Χαϊδάρι Κατηγορία:Δυτικός Τομέας Αθηνών Κατηγορία:Αξιοθέατα στην Ελλάδα Κατηγορία:Πάρκα της Αττικής
Fame
Fame (ελληνική απόδοση: Στον Πυρετό της Δόξας) ήταν Αμερικανική μουσικοχορευτική τηλεοπτική σειρά, που εστίαζε στις σχέσεις μερικών νεαρών φοιτητών μίας Σχολής Τεχνών στη Νέα Υόρκη. Η σειρά διήρκεσε περισσότερο από 5 έτη (7-1-1982 έως 18-5-1987, 136 επεισόδια), ενώ ήρθε και στην Ελλάδα. Βασικούς ρόλους σε αυτήν, ερμήνευσαν οι ηθοποιοί Albert Hague (1920 – 2001, στο ρόλο του καθηγητή Shorofsky), Ντέμπι Άλεν (στο ρόλο της διευθύντριας της Σχολής, Lydia Grant), Carol Mayo Jenkins, Carlo Imperato (Danny), Lee Curreri (Bruno), Gene Anthony Ray (Leroy, 1962-2003), Valerie Landsburg, (Doris), Erica Gimpel (Coco), Ann Nelson (κυρία Berg, 1916 – 1992), Bill Hufsey κ.α.
Βαράμης Γ΄ της Περσίας
Ο Βαράμης Γ’ της Περσίας (... - 293) ήταν ο έκτος βασιλιάς της Περσίας από την αυτοκρατορία των Σασσανιδών. Βασίλευσε για ένα μικρό χρονικό διάστημα το 293. Ήταν γιος και διάδοχος του βασιλιά των Σασσανιδών της Περσίας Βαράμη Β’. Μετά την ολοκληρωτική απώλεια της Αρμενίας από τον πρίγκιπα Τιριδάτη την εποχή του πατέρα του ο ρόλος των Σασσανιδών βασιλιάδων της Περσίας είχε εξασθενήσει σημαντικά. Πριν την άνοδο του στον θρόνο της Περσίας είχε τοποθετηθεί από τον πατέρα του κυβερνήτης του Σακαστάν. Την εποχή που ανέβηκε στον θρόνο οι απώλειες για την Περσία είναι ακόμα μεγαλύτερες. Οι Ρωμαίοι κατέλαβαν και τη Μηδία. Οι ευγενείς θεώρησαν τον νεαρό Βαράμη Γ’ εντελώς ανίκανο να αντιμετωπίσει την κατάσταση. Συνωμοσία των ευγενών υπό την ηγεσία του πρίγκιπα Ναρσή θείου του πατέρα του, τον ανέτρεψαν την ίδια χρονιά από τον θρόνο της Περσίας. Τον θρόνο σφετερίστηκε ο ίδιος ο Ναρσής.
Πηγές
Κατηγορία:Πέρσες βασιλείς Κατηγορία:Δυναστεία των Σασσανιδών
Αρνούλφος του Μετς
Ο Αρνούλφος του Μετς ή Άγιος Αρνούλφος (Arnoul de Metz, 582 – μεταξύ 643 και 647) ήταν Φράγκος χριστιανός επίσκοπος του Μετς και σύμβουλος της αυλής των Μεροβίγγειων στην Αυστρασία. Καταγόταν από σημαντική οικογένεια των Φράγκων τόσο σε αξιώματα όσο και σε πλούτη. Ένα γενεαλογικό δέντρο συντάχθηκε στην Μετς λίγο μετά το 800 σχετικά με την Δυναστεία των Καρολιδών, δεν είχε ιστορική βάση, στηρίχτηκε στα πρότυπα της γενεαλογίας του Ιησού στην Καινή Διαθήκη. Ο πατέρας του σύμφωνα με το συγκεκριμένο γενεαλογικό δέντρο λεγόταν Άρνολντ γιος του Άνσμπερτους και της Μπλιθίλδης, κόρης του Χαριβέρτου Α΄. Το γενεαλογικό δέντρο υποδηλώνει την καταγωγή του από τους Μεροβίγγειους, εκείνη την εποχή ο Σαλικός νόμος απαγόρευε στα παιδιά της Μπλιθίλδης να οριστούν νόμιμοι κληρονόμοι, συνεπώς ήταν απίθανο να καταγραφεί το όνομα τους πολλούς αιώνες.
Βιογραφία
thumb|250px|left|Ο Άγιος Αρνούλφος ως ερημίτης σε έργο του 1680 Ο Αρνούλφος ανήκε σε σημαντική οικογένεια Φράγκων ευγενών, γεννήθηκε γύρω στο 682 κοντά στο Νανσύ στην Λωρραίνη. Η οικογένεια του είχε σημαντικές εκτάσεις ανάμεσα στους ποταμούς Μοζέλλα και Μεύση. Ο Μεροβίγγειος βασιλιάς Θευδεβέρτος Β΄ που κυβερνούσε την Αυστρασία τον κάλεσε στην αυλή του να τον εκπαιδεύσει, αργότερα διορίστηκε δούκας του Σκάλδη. Ο Αρνούλφος παρείχε σημαντικές υπηρεσίες στον βασιλιά Θευδεβέρτο Α΄ τόσο στον στρατιωτικό όσο και στον διοικητικό τομέα, κυβερνούσε έξι επαρχίες. Παντρεύτηκε (596) μια γυναίκα με το όνομα Ντόντα, ο μεγαλύτερος γιος τους ήταν ο Χλοδόλφος του Μετς, ο σημαντικότερος ήταν ο μικρότερος Ανσέγκιζελ που παντρεύτηκε την Μπέγκα των Πιπινιδών κόρη του Πεπίνου του Λάντεν. Ο εγγονός του ήταν ο Πεπίνος του Χέρσταλ, ο δισέγγονος του ήταν ο Κάρολος Μαρτέλος, τετρασέγγονος του ήταν ο πρώτος Αυτοκράτορας της Αγίας Ρωμαϊκής Αυτοκρατορίας Καρλομάγνος. Μαζί με έναν φίλο του αυλικό σχεδίαζε να πάει για προσκύνημα στο "Αβαείο του Λερίν".
Μύθοι
Οι τρεις μύθοι που σχετίζονται με τον Άγιο Αρνούλφο είναι οι παρακάτω :
Ο Αρνούλφος βασανίστηκε με βιαιότητα και φοβήθηκε ότι είχε μεγάλη συμβολή στους σκληρούς πολέμους που είχαν ξεσπάσει ανάμεσα στις οικογένειες που κυβερνούσαν. Ο Αρνούλφος κατέφυγε κατόπιν στην γέφυρα του ποταμού Μοζέλα, έβγαλε το δαχτυλίδι, το πέταξε στο ποτάμι παρακαλώντας τον θεό να του δείξει την παρουσία του με την επιστροφή του δαχτυλιδιού. Πολλά χρόνια αργότερα ενώ έτρωγε βρήκε το δαχτυλίδι στο στομάχι ενός ψαριού, αμέσως μετά παραιτήθηκε από επίσκοπος και αποσύρθηκε σαν ερημίτης το υπόλοιπο της ζωής του.
Την εποχή που παραιτήθηκε από επίσκοπος ξέσπασε φωτιά στα βασιλικά ανάκτορα που απείλησε να κάψει ολόκληρη την Ρενς. Ο Αρνούλφος μπήκε μπροστά στην φωτιά με την φράση "αν θέλεις Θεέ μου να με καταστρέψεις είμαι στα χέρια σου", έκανε τότε το σήμα του σταυρού και η φωτιά υποχώρησε.
Τον Ιούλιο του 642 οι κάτοικοι του Μετς πήγαν στο Ρεμιρεμόν για να πάρουν τα οστά του επισκόπου τους, η γη ήταν αφιλόξενη και το νερό που είχαν να πιουν ήταν πολύ λίγο. Την ώρα που ετοιμαζόντουσαν να φύγουν ένας ιερέας προσευχήθηκε με την φράση "με την πανίσχυρη δύναμη του ευλογημένου Αγίου θα αποκτήσουμε ότι μας λείπει". Η μπύρα που ήταν ελάχιστη στο ποτήρι πολλαπλασιάστηκε σε βαθμό που ήπιαν όλοι επαρκώς, από τότε θεωρείται προστάτης των ζυθοποιών.
Οικογένεια
Νυμφεύτηκε (596) μια γυναίκα, που σύμφωνα με μεταγενέστερες πηγές ονομαζόταν Ντόντα, με την οποία παιδιά του ήταν :
Πηγές
Κατηγορία:Άγιοι της Ρωμαιοκαθολικής Εκκλησίας Κατηγορία:Φράγκοι ευγενείς Κατηγορία:Επίσκοποι του 7ου αιώνα Κατηγορία:Πεπινίδες Κατηγορία:Επίσκοποι του Μετς
Ιησούς στην έρημο
Ο Ιησούς στην έρημο (ρωσ. «Христос в пустыне») είναι πίνακας του Ρώσου καλλιτέχνη Ιβάν Κραμσκόι με θέμα την διαμονή του Χριστού στην έρημο και τον πειρασμό που άντεξε.
Ιστορική αναδρομή
Το θέμα του πειρασμού απασχολούσε τον Κραμσκόι από τις αρχές της δεκαετίας του 1860, όταν και αποτύπωσε το πρώτο σχέδιο του πίνακα. Η πρώτη έκδοση του πίνακα χρονολογείται το 1867, και απορρίφθηκε από τον ίδιο τον καλλιτέχνη, λόγω του όρθιου σχήματός του. Ακολούθησε μια νέα απόδοση σε πλατύτερο σχήμα με την έρημο στο υπόβαθρο. Πελάτης του πίνακα ήταν ο Τρετυάκοφ, που πλήρωσε 6000 ρούβλια.
Περιγραφή του πίνακα
Ο Ιησούς στην έρημο ανήκει στον κύκλο των έργων του Κραμσκόι με θέμα τον Χριστό. Χρησιμοποιεί κυρίως ψυχρά χρώματα για την απόδοση της αυγής. Ο Ιησούς παρουσιάζεται σκεπτικός, ενώ είναι ντυμένος με μελανό και ερυθρό μανδύα.
Κριτικές
Ο πίνακας έτυχε ευρείας αναγνώρισης και φιλοξενήθηκε στην δεύτερη έκθεση των Πιριντβίζνικι το 1873.
Παραπομπές
Κατηγορία:Εκθέματα στην Πινακοθήκη Τρετιάκοφ
Νίκος Νεντίδης
Ο Νίκος Νεντίδης (γεννήθηκε στις 7 Ιουνίου του 1966 στα Κουφάλια Θεσσαλονίκης) είναι Έλληνας παλαίμαχος διεθνής με την εθνική Ελπίδων ποδοσφαιριστής που αγωνιζόταν σε θέσεις της άμυνας και της μεσαίας γραμμής.
Σε συλλογικό επίπεδο
Ξεκίνησε το ποδόσφαιρο το 1982 από τον ΠΑΟ Κουφαλίων. Επόμενος σταθμός στην καριέρα του ήταν ο Απόλλων Καλαμαριάς, στον οποίο αγωνίστηκε μέχρι τον Δεκέμβριο του 1987 όταν και μεταγράφηκε στον Ολυμπιακό. Στους Πειραιώτες παρέμεινε μέχρι το 1993 αγωνιζόμενος κυρίως ως αλλαγή και πανηγυρίζοντας την κατάκτηση δύο Κυπέλλων και ενός Σούπερ Καπ. Μετά τον Ολυμπιακό, αν και βρέθηκε κοντά στον Πανιώνιο αγωνίστηκε για έναν χρόνο στον Ηρακλή όπου όμως η παρουσία του κυμάνθηκε σε μέτρια επίπεδα. Στη συνέχεια αγωνίστηκε στον Αγροτικό Αστέρα (μισή χρονιά), στον Απόλλωνα Καλαμαριάς και στον Ναυπακτιακό Αστέρα προτού κλείσει την καριέρα του μετά το δεύτερό του πέρασμα από τον Αγροτικό Αστέρα το καλοκαίρι του 1998.
Στις εθνικές ομάδες
Ο Νεντίδης υπήρξε διεθνής με την εθνική Ελπίδων. Ήταν μέλος της ομάδας που έφτασε μέχρι τον τελικό του Ευρωπαϊκού Πρωταθλήματος Ελπίδων το 1988.
Καριέρα προπονητή
Ως προπονητής εργάστηκε αρχικά στα τμήματα υποδομής διαφόρων ομάδων. Αρχικά του ΠΑΟ Κουφαλίων, του ΑΜΣ Πανοράματος καθώς και στην ομάδα παίδων του Ολυμπιακού (2002-2004). Αργότερα πέρασε από τους πάγκους του ΠΑΟ Κουφαλίων και του Καμπανιακού ενώ από το 2007 ως το 2009 εργάστηκε στο τμήμα σκάουτινγκ του Ολυμπιακού. Την περίοδο 2009-10, διατέλεσε για ένα διάστημα συνεργάτης του Όλεγκ Προτάσοφ στον Ηρακλή ενώ από τον Δεκέμβριο του 2010 είναι βοηθός προπονητή στην ομάδα της Κέρκυρας. Το 2011 διατέλεσε προπονητής της ομάδας Α.Ο. Χανίων.
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Απόλλων Καλαμαριάς Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Ηρακλή Θεσσαλονίκης Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ. Κατηγορία:Αμυντικοί ποδοσφαιριστές Κατηγορία:Μέσοι ποδοσφαιριστές
Ανάγλυφο Αθηνάς και Ποσειδώνα
Το ανάγλυφο της Αθηνάς και του Ποσειδώνα είναι ελληνικό έργο τέχνης. Ήταν μέρος της συλλογής της Ευαγγελικής Σχολής στην Σμύρνη και γνήσιο έργο από την Αφροδισιά της Καρίας.
Ιστορικό του ευρήματος
Το ανάγλυφο βρέθηκε στην Αφροδισία της Καρίας και μελετήθηκε από τον Χάμπο Λόλλινγκ.
Περιγραφή
Το ανάγλυφο είναι σκαλισμένο σε γκριζόλευκο μάρμαρο και έχει διαστάσεις 83 εκ. ύψος, 70 εκ. πλάτος και 20 εκ. πάχος. Πρόκειται για εικόνα πολύπλοκη με τρία πρόσωπα και πολυάριθμα σύμβολα. Αριστερά στέκει ο Ποσειδώνας όρθιος με το αριστερό του πόδι επάνω σε βράχο και στηριζόμενος στην ανεστραμμένη και στο έδαφος καρφωμένη τρίαινα. Δεξιά στέκει η Αθηνά, επίσης όρθια στηριζόμενη στο δόρυ της και φορώντας κορινθιακή περικεφαλαία. Η προσοχή τους είναι στραμμένη στο τραπέζι, στο οποίο μία φτερωτή θεά κρατάει γερά έναν καδίσκο, από τον οποίο είναι έτοιμη κάτι να βγάλει. Κάτω από την εικόνα βλέπουμε επίσης το δελφίνι, σύμβολο του Ποσειδώνα, ενώ στο επάνω άκρο μια κουκουβάγια κάθεται σε δέντρο ελιάς, σύμβολα της Αθηνάς. Το φίδι, άλλο σύμβολο της Αθηνάς είναι κουλουριασμένο στο πόδι του τραπεζιού, ενώ το κράνος της Αθηνάς είναι διακοσμημένο με Πήγασο. Ο Ποσειδώνας είναι γυμνός, με ένα ιμάτιο ριγμένο στον αριστερό του ώμο. Η Αθηνά είναι ντυμένη με μακρύ χιτώνα και φοράει την αιγίδα της. Η ασπίδα της Αθηνάς είναι ακουμπισμένη όρθια στο έδαφος. Η φτερωτή θεά είναι επίσης ντυμένη.
Το ανάγλυφο είναι κατεστραμμένο στα πρόσωπα.
Ερμηνεία
Το ανάγλυφο εξιστορεί τον μυθικό αγώνα που η Αθηνά και ο Ποσειδώνας είχαν διεξάγει για το ποιος θα ήταν ο προστάτης της πόλης αυτής. Στον καδίσκο που κρατάει η φτερωτή θεά βρίσκονται τα ψηφοδέλτια που κατα άλλους είχαν ρίξει οι δώδεκα θεοί ή ο Κέκρωπας και η βασιλική οικογένεια ή ο δήμος των Αθηναίων. Το ανάγλυφο αποθανατίζει την στιγμή λίγο πριν την ανακοίνωση του αποτελέσματος.
Ιστορική τοποθέτηση
Το ανάγλυφο είναι έργο του 3ου αιώνα π.Χ.
Πηγές
Κατηγορία:Ανάγλυφα
Clan of Xymox
Οι Clan of Xymox, επίσης γνωστοί ως απλά Xymox, είναι ολλανδικό gothic rock συγκρότημα που δημιουργήθηκε το 1981 και σήμερα εδρεύει στη Λειψία. Οι Clan of Xymox αποτελούμενοι από τρεις τραγουδοποιούς - Ronny Moorings, Anka Wolbert και Pieter Nooten - έγιναν γνωστοί τη δεκαετία του 1980, κυκλοφόρησαν τα δύο πρώτα τους άλμπουμ με τη δισκογραφική 4AD, πριν κυκλοφορήσουν το τρίτο και το τέταρτο άλμπουμ τους με την Wing Records. Οι κυκλοφορίες τους τη δεκαετία του 1980 περιελάμβαναν synthpop / ηλεκτρονική χορευτική μουσική. Το συγκρότημα είναι ακόμα ενεργό, συνεχίζει να περιοδεύει και να κυκλοφορεί δίσκους με τον Moorings, τον μοναδικό τραγουδοποιό που έχει παραμείνει στη μπάντα από το αρχικό σχήμα της.
Ιστορικό
Η μπάντα σχηματίστηκε από τον Ronny Moorings και την Anka Wolbert στο Nijmegen της Ολλανδίας το 1981, πρoτού ενταχθούν στο σχήμα οι Frank Weyzig και Pieter Nooten. H μπάντα υπέγραψε με τη δισκογραφική 4AD με την οποία κυκλοφόρησε το ντεμπούτο άλμπουμ της το 1985. Ο Τζον Πιλ αναφέρθηκε στο σκοτεινό και μελαγχολικό ήχο της μπάντας ως " σκοτεινό κύμα ".
Έμιλ Βάιρ
Ο Έμιλ Βάιρ, (γερμανικά: Emil Weyr, Πράγα, 31 Αυγούστου ή 1 Σεπτεμβρίου 1848, Βιέννη, 25 Ιανουαρίου 1894) ήταν Αυστριακός μαθηματικός, γνωστός για τις πολυάριθμες δημοσιεύσεις του στον τομέα της γεωμετρίας.
Clan of Xymox
Ιστορικό
Το 1986, η μπάντα κυκλοφόρησε το δεύτερο και τελευταίο άλμπουμ της με τη 4AD, Medusa, προτού υπογράψει με τη PolyGram.
Έμιλ Βάιρ
Βιογραφία
Ο Έμιλ Βάιρ ενθαρρύνθηκε να σπουδάσει μαθηματικά σε νεαρή ηλικία από τον πατέρα του, ο οποίος ήταν καθηγητής μαθηματικών και φυσικής στο λύκειο της Πράγας. Το 1865 εισήχθη στο Πολυτεχνείο της Πράγας, όπου καθηγητές του ήταν οι Χάινριχ Ντουρέγκε και Ότο Βίλχελμ Φίντλερ. Το 1867, ο Ντουρέζ τον επέλεξε ως βοηθό του. Από τότε, υπό την καθοριστική επιρροή του Φίντλερ, έστρεψε την προσοχή του στη γεωμετρία και δημοσίευσε πολυάριθμα έργα, τα περισσότερα από τα οποία εμφανίστηκαν στα περιοδικά της Βασιλικής Εταιρείας Επιστημών της Βοημίας. Δημοσίευσε επίσης τα δύο βιβλία του. Το 1869 υποστήριξε το διδακτορικό του στο Πανεπιστήμιο της Λειψίας.
Clan of Xymox
Ιστορικό
Το τρίτο άλμπουμ της μπάντας, Twist of Shadows, κυκλοφόρησε το 1989. Αυτό το άλμπουμ και το επόμενο Phoenix, κυκλοφόρησαν από την Wing Records, θυγατρική της Polydor Records / PolyGram.
Έμιλ Βάιρ
Βιογραφία
Το 1870, έλαβε τη διατριβή του για υφηγεσία στο Πανεπιστήμιο της Πράγας και εξελέγη έκτακτο μέλος της Εταιρείας Επιστημών της Βοημίας. Την ίδια χρονιά, του απονεμήθηκε υποτροφία για ένα εκπαιδευτικό ταξίδι στο εξωτερικό- δεν μπόρεσε να πάει στη Γαλλία λόγω του πολέμου και πραγματοποίησε ένα εκπαιδευτικό ταξίδι στην Ιταλία, το οποίο του επέτρεψε να έρθει σε στενότερη επαφή με τους περισσότερους από τους κορυφαίους Ιταλούς γεωμέτρες, συμπεριλαμβανομένων των Λουίτζι Κρεμόνα και Φελίτσε Καζοράτι. Με την επιστροφή του το 1871, διορίστηκε αναπληρωτής καθηγητής στο Πολυτεχνείο της Πράγας- στη συνέχεια ίδρυσε την Ένωση Μαθηματικών της Βοημίας, το "Archiv mathematiky a fysiky kterýž vydává Jednota českých mathematiků v Praze" και δημοσίευσε, είτε μόνος του είτε με τον αδελφό του Έντουαρντ, τσεχικές μεταφράσεις διαφόρων γεωμετρικών έργων του Κρεμόνα.
Clan of Xymox
Ιστορικό
Το Phoenix κυκλοφόρησε το 1991 αφότου η μπάντα μετακινήθηκε στην Αγγλία .Μετά την κυκλοφορία του άλμπουμ, η Anka Wolbert και ο Pieter Nooten αποχώρησαν από το συγκρότημα λόγω διαφωνιών σχετικά με τη μουσική κατεύθυνση της μπάντας.
Έμιλ Βάιρ
Βιογραφία
Τον Οκτώβριο του 1871 έγινε βοηθός καθηγητή μαθηματικών στο Τσεχικό Πολυτεχνείο και τον Δεκέμβριο του ίδιου έτους διορίστηκε αναπληρωτής καθηγητής. Το 1873 ταξίδεψε ξανά στην Ιταλία και το 1874 στη Γαλλία. Το 1875, διορίστηκε καθηγητής Μαθηματικών στο Πανεπιστήμιο της Βιέννης.
Clan of Xymox
Ιστορικό
Οι Xymox, χωρίς τους Nooten και Wolbert, αποδεσμεύτηκαν από την PolyGram για να κυκλοφορήσουν ανεξάρτητα τα LP Metamorphosis (1992) και Headclouds (1993) στο Ηνωμένο Βασίλειο. Ο Ronny Moorings περιόδευσε μέχρι το 1994 με ένα εξελισσόμενο καστ μουσικών, συμπεριλαμβανομένης της φίλης και του μελλοντικού μέλους της μπάντας Mojca Zugna. Ο Frank Weyzig αποχώρησε από το σχήμα μετά την περιοδεία του το 1994 και ο Moorings επέστρεψε πίσω στην Ολλανδία για να συνεχίσει τη συγγραφή μουσικής.